Na temelju članka 89. Zakona o proračunu ("Narodne novine" broj 144/21), članka 4. Pravilnika o polugodišnjem i godišnjem izvještaju o izvršenju proračuna ("Narodne novine" broj 24/13, 102/17, 01/20 i 147/20) te članka 46. Statuta Općine Viškovci ("Službeni glasnik" Općine Viškovci 1/21) Općinski načelnik Općine Viškovci podnosi Općinskom vijeću Općine Viškovci na donošenje:

**OBRAZLOŽENJE**

**GODIŠNJEG IZVJEŠTAJA PRORAČUNA OPĆINE VIŠKOVCI**

**ZA RAZDOBLJE OD 01. SIJEČNJA DO 31. PROSINCA 2021. GODINE**

**Članak 1.**

Zakonom o proračunu („Narodne novine“ 144/21) propisana je obveza izrade i podnošenja Godišnjeg izvještaja o izvršenju proračuna predstavničkom tijelu na donošenje do 31. svibnja tekuće godine.

Sadržaj godišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna ("Narodne novine" broj 24/13, 102/17, 1/20 i 147/20).

U članku 4. navedenog Pravilnika utvrđeno je da Godišnji izvještaj o izvršenju Proračuna jedinice lokalne i područne samouprave sadrži:

1. *Opći dio proračuna koji čini Račun prihoda i rashoda i Račun financiranja na razini odjeljka ekonomske klasifikacije*
2. *Posebni dio proračuna po organizacijskoj i programskoj klasifikaciji na razini odjeljka ekonomske klasifikacije*
3. *Izvještaj o zaduživanju na domaćem i stranom tržištu novca i kapitala*
4. *Izvještaj o korištenju proračunske zalihe*
5. *Izvještaj o danim jamstvima i izdacima o jamstvima*
6. *Obrazloženje ostvarenja prihoda i primitaka, rashoda i izdataka.*

Godišnji izvještaj o izvršenju proračuna Općine Viškovci za 2021. godinu objavit će se na internet stranici Općine Viškovci ([www.viskovci.hr](http://www.viskovci.hr)) i u Službenom glasniku Općine Viškovci.

**Članak 2.**

Na 23. sjednici općinskog vijeća Općine Viškovci održanoj 18. prosinca 2020. godine usvojen Plana Proračun Općine Viškovci za 2021. godinu, I. izmjene i dopune plana proračuna Općine Viškovci usvojene na 4. sjednici dana 28. rujna 2021. godine i II. Izmjene i dopune plana proračuna Općine Viškovci usvojene na 5. sjednici 17. prosinca 2021. godine.

Ukupni prihodi i primici u promatranom razdoblju ostvareni su u iznosu 8.622.572,23kn, prihodi od prodaje nefinancijske imovine 0,00kn te ukupni primici od financijske imovine i zaduživanja 4.000.000,00kn a rashodi i izdaci u iznosu4.987.936,00kn, te rashodi za nabavu nefinancijske imovine 7.199.804,08kn te je u ostvaren manjak prihoda prihoda i primitaka u ukupnom iznosu 3.565.167,85 kuna umanjen za višak iz prethodne godine 3.310.357,46kn, te ukupan višak iznosi 495.189,61kn

Stanje žiroračuna na dan 31.prosinca 2021. godine iznosi 1.393.980,15kn

Stanje blagajne na dan 31. prosinca 2021. godine: 9,97kn

|  |  |
| --- | --- |
| **A. RAČUN PRIHODA I RASHODA** |  |
| *Prihodi poslovanja* | ***8.622.572,23*** |
| *Prihodi od prodaje nefinancijske imovine* | ***0,00*** |
| *Rashodi poslovanja* | ***4.987.936,00*** |
| *Rashodi za nabavu nefinancijske imovine* | ***7.199.804,08*** |
| MANJAK RAZDOBLJA 01.01.- 31.12. 2021. | ***-3.565.167,85*** |
| **B. RASPOLOŽIVA SREDSTVA IZ PRETHODNIH GODINA - višak** | **4.081.727,6** |
| **C. RAČUN ZADUŽIVANJA/FINANCIRANJA** |  |
| Primici od financijske imovine i zaduživanja | 4.000.000,00 |
| Izdaci za financijsku imovinu i otplate zajmova | 3.250.000,00 |
| NETO ZADUŽIVANJE/ FINANCIRANJE | 750.000,00 |
| **UKUPNI VIŠAK NA DAN 31.12.2021. GODINE** | ***1.266.559,61*** |

**PRIHODI I PRIMICI**

Ostvarenje prihoda poslovanja iznosi 8.622.572,23 kn. Najveći udio prihoda odnosi se na prihode od poreza i prireza, prihodi ostvareni od fiskalnog izravnanja, rast prihoda od privremeng korištenja poljoprivrednog zemljišta u vlasništvu Repubike Hrvatske na području Općine Viškovci, isplata I. rate. za Rekonstrukciju društvenog doma Forkuševci , isplata zadnje rate za Rekonstrukciju ceste u Ulici Slavka Prančevića u Viškovcima, isplata dijela sredstava za mobilo reciklažno dvorište.

**RASHODI I IZDACI**

Ukupni rashodi su ostvareni manje od planiranih. Rashodi poslovanja su ostvareni u ukupnom iznosu od 4.987.936,00 kuna, a rashodi za nabavu nefinancijske imovine (kapitalna ulaganja) u iznosu od 7.199.804,08 kuna.

**Izvještaj o zaduživanju na domaćem i stranom tržištu novca i kapitala**

Općina Viškovci podigla je namjenske kratkoročne kredite koji se će se koristiti za Ulaganje u izgradnju vatrogasno-edukacijskog centra u naselju Vučevci financiranog pod mjerom 7.4.1. „ Ulaganje u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

Općina Viškovci nema proračunskih korisnika, jer se dječji vrtić nalazi u sklopu Osnovne škole, te stoga nije obveznik podnošenja konsolidiranog obračuna proračuna.

**Izvještaj o korištenju proračunske zalihe**

Sukladno članku 65. Zakona o proračunu („Narodne novine“ broj 144/21) i članka 7. Odluke o izvršavanju proračuna Općine Viškovci za 2021. godinu sredstva proračunske zalihe mogu se koristiti za nepredviđene namjere za koje u proračunu nisu osigurana sredstva ili za namjene za koje se tijekom godine pokaže da za njih nisu utvrđena dostatna sredstva jer ih pri planiranju proračuna nije bilo moguće predvidjeti.

Općina Viškovci nije koristila sredstva prora čunske zalihe.

**Izvještaj o zaduživanju na domaćem i stranom tržištu novca i kapitala**

U promatranom periodu Općina Viškovci izdavala jamstvo Lovačkom društvu Jarebica (bjanko mjenica) na iznos od 8.328,00kn

**Udjeli u trgovačkim društvima**

Dionice i udjeli u glavnici nepromijenjene su u odnosu na početno stanje i iznose 4.002.900,00 kn, sastoji se od Udjela u Đakovačkom vodovodu i Univerzalu d.o.o. Đakovo.

Udio Općine Viškovci u Đakovačkom vodovodu iznosi : 3.848.000,00 (3,99%) , a u Univerzalu d.o.o iznosi: 154.900,00kn (4,01%)

Općina Viškovci primila je bjanko zadužnice od pojedinih gospodarskih subjekata.

Članak 3.

Godišnje izvješće o ostvarenju prihoda i rashoda Proračuna Općine Viškovci za 2021. godinu sastavni je dio ovog izvještaja koji će se nakon usvajanja objaviti u Službenom glasniku Općine Viškovci.

Klasa:400-01/22-01/01

Urbroj: 2158-40-02-01-22-02

Viškovci, 16. svibnja 2022.

**OPĆINSKI NAČELNIK**

**Petar Zorić v.r.**